ബോണി ഹെൻ‌റി

ബോണി ജെ. ഫ്രേസർ ഹെൻ‌റി ഒ‌ബി‌സി എഫ്‌ആർ‌സി‌പി‌സി (ജനനം: 1965 അല്ലെങ്കിൽ 1966) ബ്രിട്ടീഷ് കൊളംബിയയുടെ പ്രൊവിൻഷ്യൽ ഹെൽത്ത് ഓഫീസറും ഈ പദവിയിലെത്തുന്ന ആദ്യ വനിതയുമായ  കനേഡിയൻ ഫിസിഷ്യനാണ്. ബ്രിട്ടീഷ് കൊളംബിയ സർവകലാശാലയിലെ ക്ലിനിക്കൽ അസോസിയേറ്റ് പ്രൊഫസർ കൂടിയാണ് ഹെൻറി. ഒരു ഫാമിലി ഡോക്‌ടറായിരുന്ന അവർ പബ്ലിക് ഹെൽത്ത്, പ്രിവന്റീവ് മെഡിസിൻ (കമ്മ്യൂണിറ്റി മെഡിസിൻ എന്നും അറിയപ്പെടുന്നു) എന്നിവയിൽ വിദഗ്ധയാണ്.

ബ്രിട്ടീഷ് കൊളംബിയയിലെ കോവിഡ്-19 ആഗോള മഹാമാരി അവൾ നേരത്തെതന്നെ കൈകാര്യം ചെയ്യാൻ ശ്രദ്ധിച്ചത് 2020 ജൂണിൽ ന്യൂയോർക്ക് ടൈംസിൽ നിന്ന് പ്രശംസ നേടാൻ ഇടയാക്കി. 2020 ഓഗസ്റ്റ്, സെപ്റ്റംബർ, ഒക്ടോബർ മാസങ്ങളിൽ, പൊതു മാസ്‌ക് ഉപയോഗം നിർബന്ധമാക്കാത്തതിനും ബ്രിട്ടീഷ് കൊളംബിയയുടെ ബാക്ക്-ടു-സ്‌കൂൾ പ്ലാനുകളുടേയും പേരിൽ ഹെൻറി വിമർശിക്കപ്പെട്ടു. നവംബർ, ഡിസംബർ മാസങ്ങളിൽ കോവിഡ്-19 ഡാറ്റയുടെ സുതാര്യതയുടെ അഭാവത്തെക്കുറിച്ച് ആശങ്കകൾ ഉയർന്നിരുന്നു. 2021 ഡിസംബറിൽ, എയറോസോളുകൾക്ക് പകരം കൊവിഡ് കൂടുതലായി പടരുന്നത് തുള്ളികളിലൂടെയാണെന്ന മുൻ അവകാശവാദങ്ങളുടെ പേരിലും അവർ വിമർശിക്കപ്പെട്ടു.

 അവലംബം